મંગળવારે બનેલી એક ઘટનામાં ધોરણ 12 વિજ્ઞાન પ્રવાહમાં આભ્યાસ કરતા વિદ્યાર્થી મયુર પાટિલનો મૃતદેહ તેના બેડરૂમમાંથી મળી આવ્યો હતો. પાટિલ પરિવાર મૂળ મહારાષ્ટ્રના જલગાંવનો છે. તેના માતા અને એક બહેન શિક્ષિકા છે. જ્યારે પિતા પોલીસમાં છે. અભ્યાસ મુદ્દે શાળાના શિક્ષકે મયુરને પિતાને બોલાવી લાવવા જણાવ્યું હતું. શિક્ષક સાથે વાત કર્યા બાદ પિતા મનોહરભાઇએ પુત્ર મયુરને વઢ્યા હતા અને પછી ડ્યુટી પર ચાલ્યા ગયા હતા. માતા શાળાએ ગયા હતા. મયુરને છેલ્લે બપોરે ત્રણ વાગે તેના રૂમની બાલ્કનીમાં જોવામાં આવ્યો હતો. સાંજે તેના માતા આવ્યા ત્યારે બેડરૂમના પંખે તેની લાશ લટકતી હતી.